CELEX: C2007/315/18
Language: lt
Date: 2007-12-22 00:00:00
Title: Sujungtos bylos C-11/06 ir C-12/06 2007 m. spalio 23 d. Teisingumo Teismo (didžioji kolegija) sprendimas ( Verwaltungsgericht Aachen (Vokietija) prašymas priimti prejudicinį sprendimą) Rhiannon Morgan (C-11/06) prieš Bezirksregierung Köln, Iris Bucher (C-12/06) prieš Landrat des Kreises Düren (Sąjungos pilietybė — EB 17 ir 18 straipsniai — Atsisakymas suteikti studijų paramą vienos valstybės narės piliečiams, besimokantiems kitoje valstybėje narėje — Mokymosi kitoje valstybėje ir ankstesnio ne trumpesnio kaip vieneri metai mokymosi kilmės valstybės narės teritorijoje esančioje įstaigoje tęstinumo reikalavimas)

22.12.2007   
            
            
               LT
            
            
               Europos Sąjungos oficialusis leidinys
            
            
               C 315/11
            
         2007 m. spalio 23 d. Teisingumo Teismo (didžioji kolegija) sprendimas (Verwaltungsgericht Aachen (Vokietija) prašymas priimti prejudicinį sprendimą) Rhiannon Morgan (C-11/06) prieš Bezirksregierung Köln, Iris Bucher (C-12/06) prieš Landrat des Kreises Düren
   
   (Sujungtos bylos C-11/06 ir C-12/06) (1)
   
   (Sąjungos pilietybė - EB 17 ir 18 straipsniai - Atsisakymas suteikti studijų paramą vienos valstybės narės piliečiams, besimokantiems kitoje valstybėje narėje - Mokymosi kitoje valstybėje ir ankstesnio ne trumpesnio kaip vieneri metai mokymosi kilmės valstybės narės teritorijoje esančioje įstaigoje tęstinumo reikalavimas)
   (2007/C 315/18)
   Proceso kalba: vokiečių
   Prašymą priimti prejudicinį sprendimą pateikęs teismas
   Verwaltungsgericht Aachen
   Šalys pagrindinėje byloje
   
      Ieškovės: Rhiannon Morgan (C-11/06), Iris Bucher (C-12/06)
   
      Atsakovės: Bezirksregierung Köln (C-11/06), Landrat des Kreises Düren (C-12/06)
   Dalykas
   Prašymas priimti prejudicinį sprendimą — Verwaltungsgericht Aachen — EB sutarties 17 ir 18 straipsnių išaiškinimas — Atsisakymas suteikti studijų paramą („Ausbildungsförderung“) valstybės narės piliečiui, gyvenančiam ir studijuojančiam kitoje valstybėje narėje, remiantis tuo, kad jis bent pirmuosius studijų metus nesimokė nacionalinėje mokymo įstaigoje
   Rezoliucinė dalis
   EB 17 ir 18 straipsniai tokiomis aplinkybėmis, kokios yra pagrindinėse bylose, draudžia nustatyti, kad parama studijoms kitoje valstybėje narėje, kuri nėra tokios paramos prašančių studentų pilietybės valstybė, galėtų būti skiriama tik studentams, kurie tęsia studijas, bent vienerius metus vykdytas savo kilmės valstybėje narėje.
   
      (1)  OL C 121, 2006 5 20.